### Resumé

Sagen omhandler indkaldelse til åstedsforretning og ekspropriationsbemyndigelse til ekspropriering af arealer og rettigheder til brug for ombygningen af krydset [adresse], samt etablering af delte stier på [adresse] i Børkop.

### Sagsfremstilling

Byrådet godkendte den 13. december 2023 pkt. 214 Anlægsbevilling - Trafiksikkerhedsplan 2021-2024 - Handlingsplan 2024. I Handlingsplan 2024 prioriteres projektet ombygning af krydset [adresse] i Børkop.

Byrådet godkendte den 1. oktober 2025 pkt. 198 Anlægsbevilling - Trafiksikkerhedsplan 2025-2030 - Handlingsplan 2026. I Handlingsplan 2026 prioriteres stiprojektet med delte stier på [adresse] frem til stationen.

Der etableres delte stier på [adresse] fra [adresse] og frem til stationen, for at forbedre forholdene for cyklister. I det igangværende projekt ved krydset [adresse] laves tiltag for etablering af de delte stier på [adresse]. Fortovsareal skal ombygges og den eksisterende p-lomme, med 3 pladser, på [adresse] inddrages til delt sti.

Forvaltningen kontakter berørte lodsejere med henblik på arealerhvervelse på aftalevilkår, såfremt denne mulighed ikke foreligger indkaldelse til åstedsforretning.

Ekspropriationen vedrører følgende matrikelnumre:

* [adresse], [adresse]: 2z, [adresse], 2ci og [adresse]

Arealerhvervelsesplan er vedlagt som bilag. Åstedsforretningen forventes at strække sig over 2 timer.

**Lovgrundlag**Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafiksikkerheden i krydset, samt forbedre forhold for cykelister på [adresse].

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra og pålægge rettigheder på de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

**at** der indkaldelse til åstedsforretning med henblik på ekspropriation,

**at** udvalget beslutter hvem fra udvalget, der deltager i åstedsforretningen, og

**at** tidspunktet for åstedsforretningen aftales direkte med det/de udpegede udvalgsmedlem(mer).

### Beslutning

Anbefalet.

Kjeld Jakobsen var fraværende